钦定古今图书集成/明伦汇编/氏族典/第345卷 > 周访
## 钦定古今图书集成/明伦汇编/氏族典/第345卷 > 周访

按《晋书周访传》，“访字士达，本汝南安成人也。汉末避
地江南，至访四世。吴平，因家庐江寻阳焉。祖纂，吴威
远将军。父敏，左中郎将。访少沉毅，谦而能让，为县功
曹。元帝渡江，命参镇东军事，寻以为扬烈将军，领兵
屯寻阳，讨华轶，斩之，遂平江州，为振武将军，进龙骧
将军。王敦表为豫章太守，赐爵寻阳县侯。敦以访勋”
业隆重，患之而惮其彊，虽怀逆谋，终访之世，未敢为
非。太兴三年卒，谥曰壮。二子：抚、光。